ms dhoni feels the atmosphere at the world cup 2011 final wiil never be recreated again
ఆ మధుర క్షణాలు ఎప్పటికీ తిరిగి రావు: ధోనీ
క్రికెట్లో ఎన్నో విజయాలు సాధించా. కానీ వరల్డ్ కప్ ఫైనల్ నాటి క్షణాలు మాత్రం ఎంతో స్పెషల్. అవి ఎప్పటికీ తిరిగి రావు.
TNN | Updated:
Nov 15, 2017, 03:28PM IST
భారత క్రికెట్ జట్టుకు రెండు ప్రపంచ కప్&zwnj;లు అందించిన గొప్ప సారథి మహేంద్ర సింగ్ ధోనీ. ఎంతటి ఉద్విగ్న క్షణాల్లోనైనా, ఉత్కంఠభరిత పరిస్థితుల్లోనైనా నిశ్శబ్దంగా ఉండటం ధోనీకి అలవాటు. ఏ మాత్రం సమన్వయం కోల్పోకుండా... కీలక సమయాల్లో చురుగ్గా స్పందించే ధోనీ అంటే క్రికెట్ అభిమానులకు ఎంతో ఇష్టం. అలాంటి ఆటగాడిని క్రికెట్లో అత్యుత్తమమైన, ఉద్విగ్నభరిత క్షణాలు ఏవని ప్రశ్నిస్తే..? డ్రెస్సింగ్ రూంలో అడుగు పెట్టిన కొత్తలో ఎలా ఫీలయ్యారని ప్రశ్నిస్తే..? మిస్టర్ కూల్ రియాక్షన్ ఏంటంటే..
&lsquo;2011లో భారత జట్టు సొంత ప్రేక్షకుల మధ్య వరల్డ్ కప్&zwnj;ను ముద్దాడింది. ముంబైలోని వాంఖడే స్టేడియంలో శ్రీలంకతో జరిగిన ఫైనల్లో గెలుపొందిన టీమిండియా సుదీర్ఘ కాలం తర్వాత ప్రపంచ కప్&zwnj;ను సొంతం చేసుకుంది. మరో నాలుగైదు ఫైనల్ మ్యాచ్ ఓవర్లలో ముగుస్తుందనగా.. స్టేడియంలో కూర్చొని మ్యాచ్ తిలకిస్తున్న ప్రేక్షకులు వందేమాతరం అని నినదించారు. హుషారైన పాటలతో హోరెత్తించారు. దీంతో మనం ప్రపంచ కప్&zwnj;ను గెలవబోతున్నాం అని ముందే తెలిసిపోయింది. ఆ క్షణాలు ఎప్పటికీ తిరిగి రావు. అలాంటి వాతావరణాన్ని తిరిగి సృష్టించలేం. కానీ మళ్లీ ఏదో ఒక రోజు అలాంటి సన్నివేశాన్ని కళ్లారా చూస్తానని ఆశిస్తున్నా&rsquo; అని ధోనీ తెలిపాడు.